Ulrich von Zatzikhoven

Ulrich von Zatzikhoven Lanzelet, Artur erregearen zalduntza liburuaren egilea izan zen. Bere izena eta jatorria (Zezikon Suitzan) liburuak berak bakarrik ezagutzen ditu. Hala ere, eskuarki onartzen da Ulrich Uolricus de Cecinchoven apaiz laikoaren ("Leutpriester") pertsona bera dela, Lommisekoa, Turgoviako kantoian. Uolricus hau Toggenbourgeko kondeek Sankt Peterzell monasterioaren alde emandako 1214ko martxoaren 29ko eskritura baten lekuko izan zen.

Lanzelet da Ulrichen lan ezagun bakarra eta antzinako frantsesez idatzitako lan ezezagun baten imitazioa da. Lana Goi Erdi Aroko alemanez idatzita dago. Obrako heroia Lantzelot Aintzirakoa da, eta ez dator bat Chrétien de Troyesen obretako Lantzelotekin. Ulrichek berak dio Galesko Lantzelot liburuan (daz welsche buoch von Lanzelete) oinarritu zela.

Ulrich ez zen Hartmann Von Aue eta Wolfram von Eschenbach garaikideak bezain ezaguna. Hala ere, Heinrich von dem Türlinek Lanzelet liburuko materiala gehitu zuen Diu Crône eleberrian, eta Rudolf von Emsek Ulrich laudatu zuen Willehalm eta Alexanderroman lanetan.

Kategoria:Alemaniako apaiz katolikoak
Kategoria:Alemaniako poetak
Kategoria:XIII. mendeko idazleak
Kategoria:Alemanezko idazleak
Kategoria:Alemaniako poetak
Kategoria:Graal
Kategoria:Arturiar kondaira
Kategoria:Erdi Aroko Alemania